《建炎丞相成国吕忠穆公退老堂 其一》
宋代·成大亨

调燮勋庸万国欢，暂携造化入名园。芝兰绕砌初争秀，桃李成名自不言。

沧海从龙扬巽翼，虞渊取日破妖昏。功存社稷膺宸眷，莫滞芳菲远帝阍。

作者简介：成大亨，字正仲，河间（今属河北）人。哲宗元符三年（一一○○）进士（《嘉定赤城志》卷三四）。高宗绍兴三年（一一三三）为户部郎中、福建提点刑狱，后为祠部员外郎、直秘阁、两浙转运使。晚年主管洪州玉隆观，寓居天台。今录诗四首。